Khawzawl District-ah PMEGP chungchang meeting DC-in a ko,"1504/2024-2025 Khawzawl, dated the 9th August, 2024: Vawiin zing dar 11:00 am khan Khawzawl Deputy Commissioner, Pu K. Vanlalthiana chuan DC Office Meeting Hall-ah Prime Minister's Employment Guarantee Programme (PMEGP) chungchang rel ho turin meeting a ko a, Mizoram Khadi and Village Industries Board (MKVIB) Chairman Pu C. Lalremliana a lo tel a ni. He hunah hian PMEGP hnuaia loan tam thei ang bera pek theih dan an sawi ho a, bank manager ten harsatna an tawh thin te an thlen bawk a. MKVIB Chairman Pu C. Lalremliana chuan PMEGP an ngaih pawimawh em em thu a sawi a, district hrang hrangah relpui turin a kal mek thu a sawi a. DC Pu K. Vanlalthiana chuan mi tam berin an hriat a pawimawh a tih thu a sawi a, Mizo thalaiten an hriat zau chuan he scheme hi tangkai takin hman theih ngei a beisei thu a sawi bawk. PMEGP hi sumdawnna lampang lut duh tana loan pek nana sawkar hmalakna a ni a, Central Khadi and Village Industries Commission (KVIC), State Khadi and Village Industries Board (KVIB) leh District Industries Centres (DIC) kal tlanga pek theih a ni. Khawzawl district-ah project 38 pui tura duan niin thawk turin mi 418 la tura duan a ni bawk. Attachment Loading attachment...",Dated: 9 th Aug 24 1:03 PM,https://dipr.mizoram.gov.in/post/khawzawl-district-ah-pmegp-chungchang-meeting-dc-in-a-ko